|  |  |
| --- | --- |
| **NAROČNIK:**  in  **UPORABNIK:** | **REPUBLIKA SLOVENIJA, MINISTRSTVO ZA ZDRAVJE**  **Štefanova ulica 5, 1000 Ljubljana**,  ki ga zastopa minister \_\_\_\_\_\_\_\_\_\_\_\_\_\_\_\_  Matična številka: 5030544  ID številka: SI96395265  (v nadaljnjem besedilu: naročnik)  **UNIVERZITETNI KLINIČNI CENTER MARIBOR,**  **Ljubljanska ulica 5, 2000 MARIBOR,**  ki ga zastopa \_\_\_\_\_\_\_\_\_\_\_\_\_\_\_\_\_\_\_\_  Matična številka: 5054150000  ID številka: SI56644817  (v nadaljnjem besedilu: uporabnik) |
| ter |  |
| **IZVAJALEC:** | **firma:**  **naslov:**  **pošta:** **,**  **ki ga zastopa** **,**  **Matična številka:**  **ID številka:**  **TRR: SI56** **, odprt pri** **.**  **(v nadaljnjem besedilu: izvajalec)** |
|  |  | |

sklepajo

**POGODBO št. \_\_\_\_\_\_\_\_\_\_\_**

**Preselitev Oddelka za pljučne bolezni na lokacijo UKC Maribor – GOI dela**

* + 1. **UGOTOVITVENE DOLOČBE**

1. člen

Pogodbene stranke uvodoma ugotovijo, da:

* se operacija izvaja v okviru Operativnega programa za izvajanje evropske kohezijske politike v obdobju 2014-2020, prednostne osi 15 »React – EU - ESRR«, prednostne naložbe 15.1. »Spodbujanje odprave posledic krize v okviru pandemije covid-19 in priprava zelenega, digitalnega in odpornega okrevanja gospodarstva«. Za operacijo je bil odobren finančni prispevek (Odločitev o podpori št. 15-1/1/MZ/0 z dne 18.2.2021) iz Evropskega sklada za regionalni razvoj kot prispevek Evropske unije za operacijo »COVID19 - Preselitev Oddelka za pljučne bolezni na lokacijo UKC Maribor«;
* sklepajo pogodbo na podlagi oddanega javnega naročila po izvedenem odprtem postopku, z oznako V5-21/G in nazivom **»Preselitev Oddelka za pljučne bolezni na lokacijo UKC Maribor – GOI dela«**, objavljenem na Portalu javnih naročil RS, št. objave JN\_\_\_\_/2021-B01 z dne \_. \_. 2021 s sprem., in v Uradnem listu EU, št. objave \_\_\_\_ z dne \_. \_. 2021 s sprem. (sklep o začetku postopka oddaje javnega naročila, št. 4300-3/2021/2 z dne . . 2021, odločitev o oddaji javnega naročila, št. 4300-3/2021/ z dne . . 2021);
* sta dokumentacija v zvezi z oddajo javnega naročila (v nadaljnjem besedilu: dokumentacija) in ponudba izvajalca št.      , z dne       sestavni del te pogodbe, zato so sestavni del te pogodbe tudi vse zahteve in pogoji iz dokumentacije, ki niso izrecno navedene v tej pogodbi;
* v primeru neskladja ali nasprotja med to pogodbo, dokumentacijo in ponudbo, veljajo najprej določbe te pogodbe, nato določbe dokumentacije, nato ponudba, če ni v tej pogodbi izrecno navedeno drugače;
* je izvajalec v roku 8 dni od prejema poziva, št. \_\_\_\_\_\_\_\_ z dne \_. \_. 2021, naročniku posredoval podatke iz šestega odstavka 91. člena Zakona o javnem naročanju (Uradni list RS, št. 91/15 in 14/18);
* so sredstva za izvedbo pogodbe zagotovljena v Načrtu razvojih programov (v nadaljnjem besedilu: NRP) na podlagi Odločitve o podpori št. 15-1/1/MZ/0 z dne 18. 2. 2021. **Pogodba za izvedbo predmetnega naročila z izbranim izvajalcem bo sklenjena pod odložnim pogojem. Odložni pogoj je izpolnjen in pogodba začne učinkovati, ko bo projekt uvrščen v NRP**.
  + 1. **PREDMET POGODBE**

1. člen

S sklenitvijo te pogodbe naročnik odda, izvajalec pa prevzema vsa dela in storitve, ki so navedeni v projektni dokumentaciji naročnika, in sicer v skladu s tehničnimi zahtevami naročnika glede kvalitete in funkcionalnosti izvedenih del.

Predmetna pogodba je sklenjena, ko vse pogodbene stranke podpišejo to pogodbo in sta kumulativno izpolnjenja naslednja odložna pogoja:

a) sredstva za izvedbo projekta bodo zagotovljena, ko bo projekt uvrščen v NRP;

b) da bo izvajalec predložil finančno zavarovanje za dobro in pravočasno izvedbo obveznosti skladno z 18. členom te pogodbe.

Če se odložni pogoj iz točke a) prejšnjega odstavka ne izpolni v roku enega leta od pravnomočnosti odločitve o oddaji javnega naročila, se šteje, da je pogodba razvezana.

* + 1. **ROK IZVEDBE POGODBENIH DEL**

1. člen

Rok za izvedbo vseh pogodbenih obveznosti je 270 dni od dneva uvedbe izvajalca v delo. Okvirni rok za uvedbo v delo je 30 dni od datuma pričetka veljavnosti pogodbe. Rok za izvedbo vseh pogodbenih obveznosti vključuje 240 dnevni rok za izvedbo GOI del (izvajalec naročniku predloži Izjavo o dokončanju del). Preostali čas do izteka roka pa je namenjen kvalitativnemu in kvantitativnemu prevzemu, tehničnem pregledu, odpravi napak ugotovljenih ob tehničnem pregledu, pridobitvi uporabnega dovoljenja, primopredaji in izročitvi naročniku ustreznega finančnega zavarovanja za odpravo napak v garancijski dobi.

Rok za dokočanje del je glede na lokacijo izvajanja del bistvena sestavina pogodbe.

Ob primopredaji del se zapiše končen obračun del in predloži finančno zavarovanje za odpravo napak v garancijski dobi.

Izvajalec mora po podpisu pogodbe izdelati podroben terminski in finančni načrt, ki mora upoštevati rok izvedbe vseh del (v papirni in elektronski obliki – MS Project ter .pdf) in ga naročniku izročiti najpozneje v 10 dneh po podpisu pogodbe. Namen izdelanega terminskega plana je, da bo imel naročnik možnost kontrole ustreznosti dinamike del ter da bo lahko od izvajalca zahteval prilagoditev (pospešitev) dinamike del, v kolikor bi bila ta neustrezna.

Izvajalec mora pred uvedbo v delo predložiti naročniku in uporabniku podpisan sporazum o skupnih varnostnih ukrepih, podpisan hišni red, podpisano dokumentacijo EOBO, bančno garancijo za dobro izvedbo posla in ustrezno zavarovalno polico s strani zavarovalnice. Prav tako mora opremiti in označiti gradbišče v skladu z varnostnim načrtom, gradbiščno tablo na kateri mora biti jasno označen prispevek , organizacijskim načrtom gradbišča in zakonodajo. Z dnem uvedbe v delo prične voditi gradbeni dnevnik in knjigo obračunskih izmer.

Izvajalec je z izvajanjem del po tej pogodbi dolžan pričeti takoj po uvedbi v delo.

Izvajalec ima pravico do podaljšanja roka za zaključek del v naslednjih primerih:

* prekinitev izvajanja del na zahtevo naročnika za več kot 10 dni;
* prekinitev izvajanja po volji izvajalca iz razlogov na strani naročnika za več kot 10 dni;
* če naročnik ne izpolnjuje dogovorjenih pogojev za izvedbo del iz te pogodbe, zaradi česar izvajalec z deli ne more pričeti ali nadaljevati;
* če naročnik naroči dodatna dela ali take spremembe izvedbe, ki vplivajo na kritične poti pri izvedbi del - za toliko časa, kot je potrebno, da se ta dela izvedejo;
* če je prišlo do nepričakovanih fizičnih razmer na gradbišču, med katere sodijo nepričakovani fizični pogoji, kot na primer nepričakovani podpovršinski in hidrološki pogoji ter fizične ovire, na katere naleti izvajalec med izvedbo del, pa te razmere vplivajo na kritične poti pri izvedbi del - za toliko časa, kot je potrebno, da se izvedejo dela, ki odpravijo te razmere;
* iz drugih razlogov, ki vplivajo na pogodbeno dogovorjeni rok izvedbe in niso v sferi izvajalca, pa ti razlogi vplivajo na kritične poti pri izvedbi del - za toliko časa, kot je potrebno, da se ta dela izvedejo. Med temi razlogi ne more biti kakršnakoli nejasnost v tehničnih specifikacijah predmeta javnega naročila oziroma pogodbe ali navodilih naročnika izvajalcu, saj ponudnik z oddajo ponudbe jamči, da je preveril, da so zahteve naročnika ustrezne, izvedljive ter v celoti zajete v ponudbeni in pogodbeni vrednosti. Ravno tako med temi razlogi ne morejo biti običajni in predvidljivi vremenski pogoji (denimo nizke temperature v zimskem času)
* dogodki, ki so posledica višje sile.

V primeru podaljšanja pogodbenega roka mora izvajalec pred iztekom prvotnega pogodbenega roka naročniku predati podaljšano finančno zavarovanje za dobro izvedbo pogodbenih obveznosti.

1. člen

**Uvedba v delo**

Uvedba v delo obsega zlasti:

1) izročitev gradbišča v skladu z določbami Posebnih gradbenih uzanc, ki pomeni predvsem, ne pa izključno, zagotovitev pravice dostopa na gradbišče izvajalcu;

2) izročitev PZI projektne dokumentacije podjetja Arhitekt Ernst d.o.o. št. 010/2019, februar 2020 (vodilna mapa, arhitektura, gradbene konstrukcije, elektro instalacije, strojne instalacije, načrt požarne varnosti, požarna sanacija, elaborat zaščite pred sevanjem, ostali elaborati;

3) zagotovitev možnosti priključitve priklopa na komunalne in energetske vode v mejah delovišča;

4) dokazila o zagotovitvi sredstev za financiranje gradnje objekta in sredstev za plačilo obveznosti po sklenjeni pogodbi.

O uvedbi izvajalca v delo se sestavi zapisnik in se to ugotovi z zapisom v gradbeni dnevnik.

**IV.PRAVICE IN OBVEZNOSTI POGODBENIH STRANK**

1. člen

**Pravice in obveznosti izvajalca**

Izvajalec je dolžan pravočasno in popolno izpolnjevati svoje obveznosti po tej pogodbi.

Izvajalec izjavlja, da je seznanjen s pogoji in lokacijo izvajanja del in da so ti pogoji upoštevani pri določitvi rokov za izvajanje del po tej pogodbi. Izvajalec se zaveda dejstva, da naročnik ni strokovnjak za predmet javnega naročila, zaradi česar je izvajalec tisti, ki je z oddajo ponudbe jamčil, da bo predmet javnega naročila lahko izvedel v obsegu in na način, ki bo zadovoljiv za naročnika.

Izvajalec se obvezuje, da bo:

* + - * pogodbena dela izvajal s strokovnim kadrom, ki je bil priglašen v ponudbi, sicer bo naročnik štel, da je dal neresnično izjavo po 5. točki prvega odstavka 112. člena ZJN-3;
      * vodil gradbeni dnevnik;
      * vodil knjigo obračunskih izmer;
      * prevzeta dela izvedel strokovno pravilno, vestno in kvalitetno, v skladu z veljavnimi standardi in zakoni, tehničnimi predpisi;
      * izvajal dela po tej pogodbi v skladu z urbanističnim mnenjem, v skladu z veljavno zakonodajo, navodili naročnika, in v skladu s to pogodbo ter terminskim načrtom;
      * podpisal izjavo o dokončanju gradnje in izdelal dokazilo o zanesljivosti, navodilo za obratovanje in vzdrževanje
      * pripravil ustrezen načrt organizacije gradbišča, ki bo izdelan v skladu s pogoji iz varnostnega načrta;
      * zagotovil, da bo gradbišče urejeno v skladu z varnostnim načrtom gradbišča in Sporazumom o skupnih varnostnih ukrepih;
      * upošteval določila in zahteve, ki bodo podane v varnostnem načrtu;
      * poskrbel za ograditev in označitev gradbišča z gradbiščno tablo, ki mora biti v času od začetka gradnje do primopredaje na vidnem mestu nameščena na gradbišču;
      * naročniku omogočal ustrezen nadzor;
      * pravočasno obveščal nadzornika pred vsako pomembno fazo izvajanja gradnje;
      * uredil vse potrebno za dovoz in odvoz materiala, opreme in odpadnega materiala na/z gradbišča/trase oziroma objekta ter upošteval predpise glede obremenitve cest in poti in predpise v zvezi z ravnanjem z odpadki;
      * izročil naročniku evidenčne liste, določene s predpisom, ki ureja ravnanje z odpadki;
      * izročil naročniku Poročilo o nastalih gradbenih odpadkih in o ravnanju z njimi, ki jih mora izvajalec (pooblaščenec) oddati zbiralcu gradbenih odpadkov ali izvajalcu obdelave teh odpadkov ter pridobiti podatke o izpolnjenih evidenčnih listih (kopije evidenčnih listov);
      * na svoje stroške poskrbel za objekte za svoje kadre in osebje na objektu v dogovoru z naročnikom, uporabnikom in drugimi izvajalci;
      * zagotovil prisotnost strokovnega kadra, ki ga zahteva gradbena zakonodaja, kar je vključeno v pogodbeno ceno;
      * zagotavljal varnost in zdravje delavcev, varnost ljudi in predmetov pri izvajanju gradnje ter preprečeval čezmerne obremenitve okolja;
      * izbiral tehnološke in delovne procese, ki povzročajo najmanjše možno tveganje za nastanek nezgod pri delu, poklicnih bolezni ali bolezni v zvezi z delom ter najmanjše negativne vplive na okolje in objekte;
      * strokovno odpravil vse napake v zvezi s pogodbeno dogovorjenimi deli,
* upošteval zahteve informiranja in obveščanja javnosti o strukturnih skladih skladno z 8. in 9. členom Uredbe 1828/2006/ES,
  + - * zagotavljal vpogled v dokumentacijo in nadzor Organu upravljanja (SVRK), Revizijskemu organu (UNP), Evropski komisiji in Evropskemu računskemu sodišču.

Izvajalec izrecno potrjuje, da je seznanjen z lokacijo izvajanja del, njeno specifiko in zahtevnostjo, kot tudi omejiteve glede organizacije gradbišča, posebnosti glede zagotavljanja varnosti in dostopnosti gradbišča, kot tudi posebnosti, ki so vezane na izvajanje gradbenih del v mestnem jedru in je navedeno upošteval pri oblikovanju ponudbene cene in izvedbenih rokov.

V zvezi z izvajanjem pogodbenih del po tej pogodbi, se izvajalec obvezuje:

* + - * da bo pogodbena dela izvajal s strokovnim kadrom in subjekti, ki so priglašeni v ponudbi ter v obsegu v katerem so priglašeni, sicer bo naročnik štel, da je dal neresnično izjavo po peti točki 112. člena ZJN-3, izvajalcu obračunal pogodbeno kazen, izvajalec pa bo naročniku odgovoren za vso nastalo škodo;
      * da bo v primeru zahteve naročnika zamenjal gradbeno vodstvo ali posameznika iz vodstva gradbišča, v kolikor bodo dela izvajali malomarno in nekvalitetno;
      * dobaviti opremo in izvesti pogodbeno dogovorjena dela vestno, pošteno, strokovno pravilno in kvalitetno, v skladu s projektno in ostalo pogodbeno dokumentacijo, veljavnimi pravilniki, tehničnimi predpisi, standardi in normativi, ki se nanašajo na pogodbena dela in jih končati v pogodbenem roku in za dogovorjeno ceno in na lastne stroške odpraviti vse morebitne napake;
      * sproti in pred dostavo na gradbišče dostavljati naročnikovem pooblaščenem nadzoru v pregled in potrditev dokazno dokumentacijo za predvideno opremo in materiale, ki jih namerava vgraditi v objekt;
      * izročiti naročniku vsa dokazila o kakovosti vgrajenih materialih in proizvodih (atesti, certifikati, meritve, …);
      * da bodo vgrajeni materiali in oprema skladni z zahtevami naročnika iz razpisne in tehnične dokumentacije naročnika oziroma, da bo kvaliteta le-teh v skladu z zakonskimi predpisi in standardi, ki urejajo izvajanje tovrstnih del in da bo pred naročilom opreme pridobil potrditev naročnika;
      * izvedel dela v skladu s terminskim planom,
      * voditi gradbeni dnevnik in knjigo obračunskih izmer ažurno, za ves čas izvajanja del, v skladu s pogodbo in po navodilih naročnika oz. gradbenega nadzora;
      * v primeru, da bo na gradbišču več (pod)izvajalcev, skleniti s temi (pod)izvajalci pisni dogovor o izvajanju del, terminskem usklajevanju del, izvajanju varnostnih ukrepov na gradbišču, izvajanju ukrepov za varovanje lastnine naročnika in drugih izvajalcev ter vzdrževanja prehodnih poti v območju gradbišča in dostopov do gradbišča ter poslovnih prostorov naročnika;
      * izvršiti dela po načrtih, ki jih je potrdil naročnik;
      * sproti voditi evidenco sprememb od PZI v času gradnje in podatke pravočasno dostaviti projektantu za potrebe izdelave PID dokumentacije, izdelati Navodila za obratovanje in vzdrževanje objekta in Dokazilo o zanesljivosti objekta ter jih izročiti naročniku najkasneje 10 dni pred prevzemom;
      * da bo pogodbena dela izvajal skladno z načrti, zakoni, pravili stroke, gradbenimi normativi in ostalo tehnično dokumentacijo, ki veljajo v Republiki Sloveniji in EU;
      * izvesti poročila (mesečna oz. po navodilu naročnika/nadzornika oz. inženirja) o poteku del: opis opravljenih del in del, ki so v izvajanju, dokumentacija o opremi in materialih, foto dokumentacija same gradnje objekta in vgradnje opreme/naprav;
      * da bo GOI dela izvedel brez motenj na obstoječi komunalni in tehnološki infrastrukturi na območju gradnje in okoliških zemljiščih;
      * da bo po končanju del izvedel ustrezne meritve (oz. bo le-te naročil pri pristojnih institucijah, ki so pooblaščene za takšne meritve), iz katerih bo izhajalo, da so dela izvedena ustrezno oz. da so v prostorih zagotovljeni vsi, s projektno dokumentacijo zahtevani pogoji oz. kriteriji;
      * da bo organiziral delo na gradbišču na način, da bo naročniku omogočil normalno izvajanje dejavnosti na lokaciji;
      * da bo organizacijo gradbišča predhodno prilagodil in uskladil naročnikovem prometnem režimu za čas gradnje in izvedel vse potrebne ukrepe za zagotavljanje prometnega režima;
      * zavarovati gradnjo in imeti ves čas gradnje zavarovano odgovornost za škodo, ki bi utegnila nastati naročniku in tretjim osebam, skladno z veljavnim Gradbenim zakonom oz. vsakokrat veljavno zakonodajo (kopijo dokazila o zavarovanju mora izvajalec dostaviti naročniku v roku 15 dni od podpisa pogodbe);
      * da bo med izvajanjem gradbenih del redno odstranjeval ves odpadni in pomožni material na gradbišču ter dnevno očistil okolico in uporabljene transportne poti, če se bodo le-te med delom umazale ali zasule;
      * da se bo redno udeleževal operativnih in drugih sestankov, ki jih bo sklical naročnik, nadzornik, inženir oz. druga s strani naročnika pooblaščena oseba;
      * da bo naročniku omogočil nadzor in preverjanje stanja napredovanja notranjega in zunanjega dela, kot tudi kakovosti dela in skladnost s projektno dokumentacijo,
      * ob dokončanju del ustno in pisno seznaniti naročnika z obratovanjem novega objekta in ga uvesti v delo z navodili in drugimi dokumenti za uporabo in vzdrževanje objekta;
      * da bo v primeru zamujanja rokov ali nedoseganja zahtevane kvalitete ali v primeru neizpolnjevanja drugih svojih obveznosti po tej pogodbi, na svoje stroške storil vse potrebno, vključno z angažiranjem svojih dodatnih delavcev, z uvedbo podaljšanega delovnega časa in podobno, da v zahtevanem času nadomesti zamujeno ali vzpostavi zahtevano kvaliteto; v nasprotnem primeru je naročnik upravičen od izvajalca izterjati vso škodo, ki bi mu s tem nastala (vključno z vnovčenjem garancije za dobro izvedbo pogodbenih obveznosti).

1. člen

**Strokovni kader**

Strokovne funkcije, ki so bile zahtevane in določene v naročnikovi dokumentaciji lahko opravlja samo strokovni kader, ki je bil v ponudbi imenovan na te funkcije. V primeru, da obstajajo objektivni razlogi, da priglašeni strokovni kader ne more opravljati strokovnih funkcij, za katere je bil priglašen, lahko izvajalec zamenja strokovni kader z nekom, ki izpolnjujejo zahtevane referenčne pogoje naročnika iz dokumentacije ob predhodnem soglasju naročnika.

Funkcijo vodje del za vodenje gradnje (vodja gradnje) pri izvedbi del po tej pogodbi bo opravljal \_\_\_\_\_, \_\_\_\_(e-pošta), tel. št. \_\_\_. Vodja gradnje mora biti na gradbišču prisoten najmanj 4× tedensko po najmanj 4 ure dnevno ter na vseh koordinacijskih sestankih.

1. člen

**Rok za uveljavljanje zahtevkov**

Izvajalec je dolžan nemudoma, najkasneje pa v desetih (10) dneh od trenutka, ko se je zavedel ali bi se moral zavedati okoliščin, pisno opozoriti naročnika na okoliščine, ki bi lahko otežile ali onemogočile kvalitetno in pravilno izvedbo del, podaljšale rok izvedbe del ali povečale stroške izvedbe del. Izvajalec mora v roku 10 dni od kar se je zavedela okoliščin naročniku poslati zahtevek (v obliki protokola) za podaljšanje pogodbenega roka ali za plačilo dodatnih del. V primeru zamude tega roka izvajalec izgubi pravico do podaljšanja roka izvedbe ali do kakršnegakoli dodatnega plačila (prekluzivni rok za opozorilo).

Namen te določbe je v tem, da s pravočasno vložitvijo zahtevka naročnik pridobi možnost, da tekoče in sproti vodi investicijo ter zahteva ustrezne prilagoditve v dinamiki in stroškovni komponenti izvedbe del.

1. člen

**Notifikacijska dolžnost izvajalca**

Izvajalec mora v roku tridesetih (30) dni po uvedbi v delo ali po prejemu projektne dokumentacije (ali spremembe oz. dodatkov), če ta ni bila predana izvajalcu ob uvedbi v delo, naročnika opozoriti na pomanjkljivosti ali nejasnosti projektne dokumentacije, ki jih lahko ugotovi kot skrben izvajalec, ter v zvezi s tem od naročnika zahtevati spremembe projektne dokumentacije oz. navodila.

Izvajalec lahko opozori naročnika na morebitne pomanjkljivosti ali nejasnosti projektne dokumentacije opozori tudi kasneje, vendar samo v primeru, da kljub dolžni skrbnosti v roku iz prvega odstavka tega člena pogodbe morebitne pomanjkljivosti ali nejasnosti ni mogel odkriti. V takšnem primeru mora izvajalec naročnika nanje opozoriti najkasneje v roku desetih (10) dni po tem, ko se jih je izkazano moral in mogel zavedeti.

V primeru, da izvajalec svoje dolžnosti ne izvrši v rokih, ki so dogovorjeni v tem členu, je izvajalec naročniku odgovoren za vso škodo, ki jo zaradi opustitve dolžne skrbnosti izvajalca utrpi naročnik ter ni upravičen do podaljšanja pogodbenega za izvedbo del.

1. člen

**Pravice in obveznosti naročnika**

Naročnik se s to pogodbo zavezuje, da bo:

* plačal dogovorjeni pogodbeni znesek v rokih in na način, dogovorjen s to pogodbo;
* v skladu z veljavno zakonodajo imenoval gradbeni nadzor in izvajalcu sporočil ime vodje nadzora, ki bo nadzoroval potek gradnje, nadzoroval vodenje gradbenega dnevnika, nadzoroval terminski plan napredovanja del, ugotavljal količine in cene uporabljenega materiala, opreme in del ter na tej podlagi preverjal obračunske situacije ter izvajal druge zakonsko zahtevane aktivnosti. Ni pa vodja nadzora upravičen potrditi ali odobriti nobene spremembe v zvezi s to pogodbo, ki bi lahko imela za posledico spremembo projektne dokumentacije, obsega del, kakovosti gradnje, terminskega plana, enotnih pogodbenih cen ali skupne pogodbene cene. Za tako spremembo, mora izvajalec pridobiti pisno protokolirano potrditev naročnika, ki jo ta poda na podlagi predhodne potrditve s strani vodje projekta, vodje nadzora in uporabnika;
* sodeloval z izvajalcem z namenom, da bo predmet pogodbe izveden v skladu s projektno dokumentacijo;
* obveščal izvajalca o vseh spremembah in novo nastalih situacijah, ki bi lahko vplivale na potek in obseg predmeta pogodbe;
* prijavil začetek gradbenih del ustreznim organom in organizacijam, v kolikor je prijava potrebna glede na veljavno zakonodajo.

1. člen

**Odobritev s strani naročnika**

Nobena poslovna listina v zvezi z izvajanjem del, razen v primerih, ki jih izrecno določa ta pogodba, ne more biti veljavna in naročnika ne obvezuje, če je predhodno ne odobri pooblaščeni predstavnik naročnika za izvajanje te pogodbe.

Kakršnokoli odstopanje izvedbe od projektne dokumentacije ali od te pogodbe s strani izvajalca, ki je brez predhodne odobritve projektanta, nadzornika, uporabnika in naročnika (po tem vrstnem redu) je neveljavno, izvajalec pa je za nepotrjeno odstopanje izvedbe od projektne dokumentacije ali pogodbe naročniku odškodninsko odgovoren in mora na zahtevo naročnika takoj vzpostaviti pravilno stanje gradnje.

1. člen

**Pravica naročnika do zahteve za pospešitev del**

V kolikor naročnik tekom gradnje ugotovi, da napredovanje del zaradi razlogov na strani izvajalca ne poteka tako, da bi izvajalec pogodbena dela zmogel dokončati v pogodbenem roku, kar se kaže v zaostajanju za

terminskim planom, izvajalec pa ne more dokazati, da bo nastalo zamudo lahko nadoknadil, ima naročnik pravico, da

a) izvajalcu naloži kakršnekoli ukrepe za pospešitev del;

b) izvajalcu naloži angažiranje dodatnih podizvajalcev ali sam angažira dodatne podizvajalce na račun izvajalca;

c) izvajalcu naloži angažiranje dodatnih delovnih sredstev ali jih najame sam na stroške izvajalca.

Pred angažiranjem dodatnih podizvajalcev ali delovnih sredstev, mora naročnik dati izvajalcu rok enega tedna, da dodatne podizvajalce ali delovna sredstva angažira izvajalec sam.

Naročnik si sme pri tem obračunati tudi manipulativne stroške v višini največ 2 % od skupne vrednosti izvedenih del, ki jih je izvedel drugi izvajalec.

V kolikor naročnik tekom gradnje ugotovi, da hitrost napredovanja del ne zadostuje, da bi izvajalec pogodbena dela dokončal v pogodbenem roku, kar se kaže v zaostajanju za terminskim planom, razlog za zamudo pa ni v sferi izvajalca, ima naročnik pravico, da:

a) od izvajalca pisno zahteva ponudbo, v kateri izvajalec opredeli dodatne stroške pospešitve del;

b) izvajalcu po potrditvi ponudbe naloži angažiranje dodatnih kapacitet za pospešitev del.

V kolikor je do pospešitve del vseeno prišlo, ne da bi naročnik potrdil ali zavrnil ponudbo izvajalca za dodatne stroške, mora naročnik izvajalcu plačati dejansko nastale stroške pospešitve.

1. člen

**Pravice in obveznosti uporabnika**

Uporabnik se s to pogodbo zavezuje, da bo:

* omogočil izvajalcu nemoteno delo (predaja delovišča v trenutno posest, zagotovitev primernih dostopov itd.),
* zagotovil nemoten dostop do lokacije, na kateri se izvajajo dela;
* omogočil izvajalcu priklop na komunalne in energetske vode,
* tekoče spremljal izvajanje pogodbenih del in v soglasju z naročnikom potrjeval predlagane in s strani nadzornika, ter projektanta usklajene spremembe,
* zagotovil sodelovanje svojih tehnično vzdrževalnih služb,
* zagotovil varnostni načrt.
* pred pričetkom izvajanja del izvajalcu pravočasno predal vso dokumentacijo, ki je potrebna za izvedbo del po tej pogodbi ter uvedel izvajalca v delo v roku, ki je naveden v pogodbi in mu nudil vse potrebne informacije za izvedbo del po tej pogodbi;
* tekom izvajanja del zagotavljal vso dokumentacijo, ki se bo pokazala za potrebno med izvajanjem del (vključno s popravki in dopolnitvami neustrezne projektne dokumentacije), tako da ne bo moteno napredovanje del in zaključek v pogodbenih rokih;
* zagotovil koordinatorja za zdravje in varnost pri delu na začasnih in premičnih gradbiščih;
  + 1. **UPORABLJENI MATERIAL**

1. člen

Izvajalec vsa dela in storitve za izpolnitev pogodbenih obveznosti opravi s svojim materialom, ki mora ustrezati zahtevani kvaliteti iz dokumentacije. Izvajalec nima pravice, da material, ki je bil opredeljen v ponudbi, zamenja, to tudi pomeni, v nobenem primeru po lastni volji. Pred vsako morebitno zamenjavo mora izvajalec dobiti predhodno soglasje naročnika, ki mora spremembo odobriti, sicer se bo štelo, da je izvajalec kršil pogodbene obveznosti, naročnik pa pridobi zahtevek za menjavo materiala s tistim, ki je bil ponujen v ponudbi.

Naročnik si pridržuje pravico, da kadarkoli v teku izvajanja pogodbe in času trajanja garancijske dobe pri neodvisni instituciji preveri usklajenost vgrajenega materiala in opreme (instalacijske) s predloženimi potrdili oz. certifikati. V primeru ugotovljenih nepravilnosti oziroma odstopanj stroške neodvisne institucije nosi izvajalec, v nespretnem primeru pa naročnik. Prav tako se izvajalec zaveže na lastne stroške odpraviti ugotovljene nepravilnosti oz. zamenjati vgrajeni material.

* + 1. **POGODBENA CENA IN PLAČILNI POGOJI**

1. člen

Dela se izvede in obračuna po dejansko izvedenih količinah in enotnih cenah iz predračuna.

Skupna pogodbena vrednost je enaka skupni vrednosti po ponudbenem predračunu in znaša:

      EUR brez DDV oz.       EUR z DDV

(z besedo:       EUR in 00/100 z DDV).

1. člen

**Obračun del – izdajanje začasnih situacij**

Izvajalec bo izvedena dela obračunaval z mesečnimi situacijami do petega (5.) dne vmesecu, in sicer na podlagi popisa dejansko izvedenih del na objektu v prejšnjem mesecu, ki so vpisana v knjigo obračunskih izmer. Mesečne situacije morajo biti usklajene z vpisi v knjigo obračunskih izmer.

Izvajalec mora obračunsko situacijo poslati nadzorniku in naročniku po elektronski pošti.

Izvedena dela morajo biti potrjena s strani nadzornika, ki ga določi naročnik. Nadzornik je dolžan potrditi situacijo oziroma podati pripombe na situacijo v roku desetih (10) dni od njenega prejema. V kolikor v tem roku ni pripomb s strani nadzornika, se situacija šteje za potrjeno, naročnik pa jo je dolžan plačati v skladu z določbo naslednjega člena te pogodbe. Nadzornik ne sme podati pripomb na situacijo, če so dela opravljena in jih je potrdil z vpisom v gradbeno knjigo.

V primeru, da se nadzornik v postavljenem roku iz prejšnjega odstavka tega člena z izstavljeno situacijo ne bo strinjal, bo izvajalcu in naročniku natančno sporočil, katere postavke ali deli postavk so sporni, katera višina situacije je sporna ter razloge, zaradi katerih je del situacije sporen.

Situacija se v delu, v katerem ni obrazloženo zavrnjena, šteje za potrjeno.

Naročnik mora plačati nesporni znesek situacije, sicer z dnem zapadlosti situacije preide v dolžniško zamudo in ima izvajalec pravico zaračunati naročniku zamudne obresti v skladu z veljavnimi predpisi.

Vsi računi (situacije)  morajo biti izstavljeni v elektronski obliki (e–račun) skladno z 28. členom Zakona o opravljanju plačilnih storitev za proračunske uporabnike (Uradni list RS, št. 59/10 s spremembami in dopolnitvami) in morajo vsebovati vse podatke, ki so predpisani v ZDDV-1.

Naročnik bo plačeval račune, s priloženimi mesečnimi situacijami v roku 30 dni od prejema računa s situacijo. Priloge situacijam so spisek podizvajalcev in potrjeni računi (situacije) podizvajalcev.

Naročnik bo plačeval račune iz proračunskih postavk PP 2111144 PN15.1 – Zdravstvena infrastruktura-COVID-19-ESRR-V-ReactEU.

Na računu se mora izvajalec sklicevati na številko pogodbe in navesti da je gradbena situacija sestavni del računa. Prikazan mora biti zadržani znesek in znesek za plačilo.

Obvezne priloge e-računov po tej pogodbi so:

* gradbena situacija, potrjena s strani odgovornega nadzornika,
* poročilo o poteku del,
* računi oziroma gradbene situacije podizvajalcev, potrjene s strani izvajalca, v kolikor gre za neposredna plačila podizvajalcem,
* specifikacija prejemnikov plačil po izstavljenem računu izvajalca, oblikovana po zahtevah naročnika,
* ostala dokumentacija, ki potrjuje, da je zaračunana storitev dejansko opravljena v skladu s to pogodbo, gradbenim dnevnikom in s potrjeno knjigo obračunskih izmer.

V kolikor je na izstavljenem računu izvajalca/podizvajalca naveden transakcijski račun, ki ni vsebovan v tej pogodbi, se uporablja transakcijski račun, ki je naveden na izstavljenem računu.

Naročnik bo do končanja vseh del potrdil in izplačal izvajalcu oziroma podizvajalcem izvedena dela največ v višini 95 % pogodbene vrednosti del. Naročnik ob vsaki situaciji zadrži 5 % vrednosti z DDV. Izplačilo zadržanih 5 % pogodbene vrednosti se bo izvršilo s končno obračunsko situacijo.

Pogodbene stranke so soglasne, da je izpolnitev te pogodbe vezana na proračunske zmogljivosti naročnika v letih 2021 in 2022. Če pride do spremembe v proračunu ali programu dela naročnika oziroma do proračunskih ukrepov, ki neposredno vplivajo na to pogodbo, so stranke soglasne, da s sklenitvijo dodatka to pogodbo ustrezno spremenijo.

1. člen

**Končna situacija**

Končno situacijo izvajalec izstavi po izdelavi končnega obračuna.

Do izplačila po situaciji iz prejšnjega odstavka tega člena ne more priti, preden izvajalec naročniku ne preda finančnega zavarovanja za odpravo napak v garancijskem roku. V kolikor ne bi prišlo do pravočasne predaje tega finančnega zavarovanja, ima naročnik pravico, da unovči polni znesek finančnega zavarovanja za dobro izvedbo pogodbenih obveznosti, ki v takšnem primeru postane pogodbena kazen zaradi nepredaje finančnega zavarovanja za odpravo napak.

Izvajalec bo kot finančno zavarovanje za odpravo napak v garancijskem roku dostavil naročniku bančno ali zavarovalniško garancijo za odpravo napak v garancijskem roku, z veljavnostjo najmanj 24 mesecev in v višini 5% skupne pogodbene vrednosti vseh izvedenih del po tej pogodbi z DDV.

1. člen

**Rok plačila in način plačila**

Naročnik mora potrjeno situacijo oziroma situacijo, ki ni bila v roku zavrnjena, plačati v roku trideset (30.) dni od njenega prejema, v primeru zamude plačila ima izvajalec pravico zaračunati naročniku zamudne obresti v skladu z veljavnimi predpisi.

Pogodbene stranke soglašajo, da je med njimi običajen način plačevanja v obliki asignacije, cesije ali kompenzacije in da se plačila lahko izvajajo tudi na tak način.

1. člen

**Finančna zavarovanja**

Izvajalec je dolžan naročniku predložiti finančna zavarovanja, določena v dokumentaciji, v obsegu in kvaliteti, določeni v dokumentaciji v zvezi z javnim naročilom.

Izvajalec mora najkasneje v roku pretnajst (15) dni od prejema pisnega poziva s strani naročnika, kot pogoj za veljavnost te pogodbe naročniku izročiti bančno garancijo ali kavcijsko zavarovanje za dobro in pravočasno izvedbo pogodbenih obveznosti v višini 5% od pogodbene vrednosti v EUR z DDV in z veljavnostjo 60 dni po roku za dokončanje del.

Izvajalec mora naročniku v roku deset (10) dni od prejema podpisanega primopredajnega zapisnika predložiti bančno garancijo ali kavcijsko zavarovanje za odpravo napak v garancijskem roku v višini 5 % pogodbene vrednosti v EUR z DDV z veljavnostjo še najmanj treh (3) let od prevzema del oziroma primopredaje.

V primeru, da izvajalec ne predloži ustreznega finančnega zavarovanje za odpravo napak v garancijskem roku, lahko naročnik unovči finančno zavarovanje za dobro izvedbo pogodbenih obveznosti.

V primeru takšne unovčitve ima unovčitev finančnega zavarovanja za dobro izvedbo pogodbenih obveznosti naravo pogodbene kazni v višini celotne vrednosti finančnega zavarovanja za dobro izvedbo pogodbenih obveznosti, zaradi česar naročnik tega zneska izvajalcu ne rabi vračati niti po izteku garancijske dobe.

1. člen

Finančno zavarovanje za dobro izvedbo pogodbenih obveznosti lahko naročnik poleg primerov, navedenih drugje v tej pogodbi, unovči tudi:

**v znesku terjatve, ki jo ima naročnik do izvajalca:**

* če se bo izkazalo, da izvajalec del v celoti ali delno ne opravlja v skladu s pogodbo ali zahtevami dokumentacije v zvezi z oddajo javnega naročila, specifikacijami ali ponudbeno dokumentacijo;
* če izvajalec ne predloži ustreznega finančnega zavarovanja za odpravo napak v garancijskem roku;
* v primeru stečaja, likvidacijskega postopka ali drugega postopka, katerega posledica ali namen je prenehanje njegovega poslovanja ali katerikoli drug postopek, podoben navedenim postopkom, skladno s predpisi države, v kateri ima ponudnik sedež;
* če svojih obveznosti do podizvajalcev, ki sodelujejo pri izvedbi javnega naročila, v celoti ne poravna, podizvajalci pa terjajo plačilo obveznosti neposredno od naročnika;

**v polnem znesku finančnega zavarovanja, ki ima v takšnem primeru namen zavarovanja pogodbene kazni:**

* če izvajalec naročniku ne preda podaljšanja finančnega zavarovanja, čeprav so podani pogoji, da naročnik to lahko zahteva;
* če bo naročnik pogodbo razdrl zaradi kršitev na strani izvajalca;
* če bo naročnik razdrl pogodbo zaradi zamude na strani izvajalca;
* če se bo tekom izvedbe projekta več kot dvakrat zgodilo, da bi izvajalec javno naročilo izvajal s podizvajalci, ki niso priglašeni ali s podizvajalci, katerih nominacijo je naročnik zavrnil;
* če izvajalec ne predloži ustreznega finančnega zavarovanja za odpravo napak v garancijskem roku;
* če naročniku povzroči škodo, ki je ne povrne v roku 8 (osem) dni po pozivu naročnika;
* če naročniku poda zavajajoče ali lažne informacije, podatke ali dokumente, zaradi česar bi moral naročnik javno naročilo razveljaviti ali modificirati ali če naročnik utrpi kakšne druge posledice.
  + 1. **KONČANJE DEL, PREGLED IN PRIMOPREDAJA**

1. člen

Izvajalec je dolžan datum zaključka del vpisati v gradbeni dnevnik in izvesti vse, kar je potrebno za interni tehnični pregled objekta ter preglede kakovosti in kvantitete.

Izvajalec pisno obvesti naročnika o zaključku del ter ga pozove na prevzem del. Sledijo kvantitativni in kvalitativni pregledi ter odprava morebitnih napak. Sledi izvedba primopredaje na podlagi potrdila o odpravljenih napakah.

Dela se štejejo za zaključena (dokončana), ko je med pogodbenimi strankami opravljena zapisniška primopredaja.

V primeru, da izvajalec neupravičeno zavlačuje s pozivom naročniku in uporabniku na prevzem del, lahko naročnik sam razpiše datum primopredaje, na katero povabi tudi izvajalca.

O primopredaji izvedenih del sestavijo pooblaščeni predstavniki pogodbenih strank primopredajni zapisnik, v katerem natančno ugotovijo predvsem:

* ali izvedena dela ustrezajo določilom te pogodbe, veljavnim zakonskim predpisom in pravilom stroke;
* datume začetka in zaključka del in datum prevzema del;
* kakovost izvedenih del in morebitne pripombe naročnika v zvezi z njo;
* opredelitev del, ki jih je izvajalec dolžan ponovno izvesti, dokončati ali popraviti ter rok za to;
* opredelitev vseh morebitnih očitnih napak, ki se jih ugotovi pri vidnem pregledu del ter rok za njihovo odpravo;
* morebitna odprta, med predstavniki pogodbenih strank, sporna vprašanja tehnične narave;
* ali se šteje, da so bila izvedena dela prevzeta ali ne
* ali naročnik uveljavlja pogodbeno kazen.

Ob primopredaji je dolžan izvajalec predati naročniku tudi vso potrebno dokumentacijo, ki se nanaša na izvedena dela in vso opremo (instalacijsko) kot na primer:

* originalna navodila za preizkušanje, uporabo oziroma obratovanje in vzdrževanje v slovenskem jeziku;
* kompletno tehnično dokumentacijo oz. tehnični opis v slovenskem jeziku, ki mora biti v pisni in elektronski obliki. Vsebovati mora podatke o montaži, priključitvi, delovanju, uporabi in vzdrževanju, navodila o odpravi motenj in okvar, servisih in verifikacij, risbe in sheme, opozorila na nevarnosti pri uporabi in načine za njihovo odpravo, opozorila na nevarne lastnosti aparata, navodila za hrambo, podatke in skice rezervnih delov itd.;
* izjavo dobavitelja, da je oprema (instalacijska) izdelana v skladu s predpisanimi varstvenimi ukrepi, normativi, standardi in tehničnimi predpisi;
* izjavo o skladnosti s predpisanimi tehničnimi zahtevami za aparat, napravo oz. stroj. Nalepka CE naj bo po možnosti pritrjena tudi na opremo (instalacijsko);
* garancijsko izjavo z dnevom začetka garancije od dneva primopredaje opreme (instalacijske);
* zapisnik o funkcionalnem preizkusu in instalacijsko poročilo, vključno s priloženimi konfiguracijami sistemov (naziv naprave in posameznih sklopov z njihovo pripadajočo serijsko številko);
* potrdila o brezhibnem delovanju opreme (instalacijske) in vgrajenih sistemov.

V primeru, da katerakoli stranka neupravičeno odkloni udeležbo pri primopredaji del ali podpis primopredajnega zapisnika ali se ne odzove na poziv nasprotne stranke, lahko primopredajo izvedenih del opravi samo katerakoli druga pogodbena stranka, ki tudi sama pripravi in podpiše primopredajni zapisnik. V takšnem primeru pogodbena stranka, ki je opravila enostransko primopredajo, ne sme trpeti nikakršnih negativnih posledic zaradi nesodelovanja druge pogodbene stranke.

Po uspešno opravljeni primopredaji in izvedenemu končnemu obračunu so izpolnjeni pogoji za izdajo končne situacije.

1. člen

**Razlog za odklonitev prevzema del**

Naročnik in uporabnik lahko prevzem izvedenih del odklonita samo v primeru, da se ob prevzemu izvedenih del ugotovi, da pogodbena dela niso zaključena (dokončana) ali da je določena dela treba izvesti ponovno ali da ni predana vsa potrebna dokumentacija, ki se nanaša na izvedena dela.

Morebitne pomanjkljivosti na objektu, ki je predmet te pogodbe (očitne napake izvedenih del) ne morejo predstavljati razloga, zaradi katerega bi se lahko odklonil prevzem izvedenih del, razen če napake povzročajo, da je pogodbeni predmet za naročnika in uporabnika neuporaben ali da je njegova uporabnost zmanjšana do te mere, da objekt ne ustreza namenu, zaradi katerega je bil zgrajen.

Če pogodbene stranke s primopredajnim zapisnikom ugotovijo, da mora izvajalec določena dela končati ali jih ponovno izvesti, se mu določi primeren rok, v katerem naj ta dela dokonča in jih ponovno izvede.

Če izvajalec v postavljenem roku tega ne stori, sme naročnik angažirati drugega izvajalca, ki ta dela izvede na izvajalčev račun. Naročnik si sme pri tem obračunati tudi manipulativne stroške v višini največ 2 % od skupne vrednosti izvedenih del, ki jih je izvedel drugi izvajalec.

1. člen

**Ugotovljene pomanjkljivosti – očitne napake**

Če pogodbene stranke ob primopredaji ugotovijo, da mora izvajalec odpraviti določene očitne napake ali pomanjkljivosti na objektu, se mu določi primeren rok, v katerem naj te očitne napake ali pomanjkljivosti odpravi in po dokumentirani ugotovitvi, da so napake odpravljene, izvede oz. zaključi primopredaja.

Izvajalec mora z odpravo napak in pomanjkljivosti pričeti nemudoma.

Če izvajalec v postavljenem roku ne odpravi grajanih napak in pomanjkljivosti oziroma je očitno, da jih ne bo odpravil, sme naročnik angažirati drugega izvajalca, ki ta dela izvede na izvajalčev račun. Naročnik si sme pri tem obračunati tudi manipulativne stroške v višini največ 2 % od skupne vrednosti izvedenih del, ki jih je izvedel drugi izvajalec.

Po odpravi vseh očitnih napak in pomanjkljivosti pogodbene stranke podpišejo zapisnik o odpravi napak in pomanjkljivosti.

* + 1. **KONČNI OBRAČUN**

1. člen

Pogodbene stranke so sporazumne, da takoj po primopredaji del, v roku za izvedbo vseh pogodbenih obveznosti, navedenem v 3. členu pogodbe, pristopijo k izvedbi končnega obračuna, ki mora biti zaključen najkasneje v šestdesetih (60) dneh po primopredaji.

Končni obračun vsebuje zlasti:

* vrednost pogodbenih del in morebitnih dodatnih del ter nujnih nepredvidenih del;
* znesek, izplačan po situacijah;
* končni znesek, ki ga mora izvajalec prejeti ali vrniti po nespornem delu obračuna;
* višino zamudnih obresti, ki jih mora naročnik plačati izvajalcu zaradi zamud pri plačilu katerekoli situacije;
* morebitni znesek iz naslova manj vrednosti izvedenih del;
* morebitno obračunane manipulativne stroške po tej pogodbi;
* podatek, ali so pogodbena dela izvedena v pogodbenem roku in če niso, za koliko je bil rok prekoračen;
* višina vsake posamezne pogodbene kazni in morebitno povzročene škode;
* podatek o drugih dejstvih, o katerih ni bilo doseženo soglasje.

S končnim obračunom se uredijo odprta razmerja med pogodbenimi strankami in določi izvršitev njihovih medsebojnih pravic in obveznosti iz pogodbe. Končni obračun ima naravo zunajsodne poravnave med strankami.

S končnim obračunom se zajamejo vsa dela, izvedena po pogodbi, ki jih je izvajalec dolžan ali pooblaščen izvesti, ne glede na to, ali so dela zajeta z začasnimi mesečnimi situacijami ali ne. S končnim obračunom se lahko spremeni dejansko stanje, ugotovljeno z začasnimi mesečnimi situacijami.

Če katerakoli od pogodbenih strank brez utemeljenega razloga ne sodeluje pri izdelavi končnega obračuna, ga sme v njeni odsotnosti izdelati druga pogodbena stranka ter ga nato nemudoma s priporočeno pošto poslati drugi pogodbeni stranki.

Podpisan končni obračun je pogoj za izstavitev končne situacije.

* + 1. **JAMČEVANJE ZA NAPAKE**

1. člen

**Odgovornost izvajalca za skrite napake**

Izvajalec naročniku daje tri (3) letno garancijsko dobo za vsa izvedena dela ter vgradnjo vse opreme. V garancijskem roku se naročnik sam odloča ali bo odpravo napak uveljavljal na podlagi pravil iz naslova garancije ali na podlagi pravil za jamčevanje za napake, opisanega v nadaljevanju tega člena.

Če se v roku treh (3) let od primopredaje (prevzema) del, pojavijo stvarne napake, ki jih naročnik ob običajnem pregledu ni mogel odkriti in naročnik izvajalca o napaki pisno obvesti v roku enega meseca od dneva, ko je napako odkril, ima naročnik pravico od izvajalca zahtevati odpravo napake v primernem roku. Če izvajalec napake ne odpravi v primernem, s strani naročnika postavljenem roku, lahko naročnik ali zniža plačilo (uveljavlja manjvrednost) ali odpravi napako sam oziroma po drugem izvajalcu in sicer na račun izvajalca, pri čemer mora ravnati kot dober gospodarstvenik. Poleg odprave napake ima naročnik od izvajalca pravico zahtevati povračilo škode, ki mu je zaradi napake nastala.

1. člen

**Odgovornost izvajalca za solidnost izvedenih del**

Izvajalec odgovarja naročniku oziroma poznejšemu pridobitelju objekta (uporabniku), ki je predmet te pogodbe, če se v roku treh (3) let od primopredaje (prevzema) pogodbenih del pojavijo stvarne napake, ki zadevajo solidnost pogodbenih del in naročnik oziroma uporabnik, izvajalca o napaki obvesti v roku šestih (6) mesecev od dneva, ko je bila napaka odkrita.

* + 1. **GARANCIJA IN GARANCIJSKI ROK**

1. člen

**Garancijska izjava izvajalca**

Za vsa izvedena dela velja tri (3) letna garancija.

V primeru da so garancijski roki proizvodov, ki jih zagotavlja proizvajalec, daljši od splošnega garancijskega roka po tej pogodbi, za posamezen proizvod veljajo roki proizvajalca.

V primeru zamenjave posameznih delov predmeta javnega naročila, prične teči nov garancijski rok. Vse ugotovitve morajo biti zapisniško ugotovljene.

Za vsa izvedena dela je zagotovljena najmanj 30 letna življenska doba.

Odzivni rok izvajalca na obvestilo o napaki je 24 ur in rok za odpravo napak do največ deset (10) dni vezano na GOI dela in največ 48 ur vezano na opremo. Če bi bil ta rok presežen, ima naročnik/uporabnik pravico naročiti odpravo napak pri tretji osebi na stroške izvajalca ali unovčiti ustrezno garancijo.

Izvajalec mora v času garancijskega roka zagotavljati servis za opremo. V primeru okvare je odzivni čas servisa naslednji delovni dan po prijavi napake. Izvajalec mora odpraviti napako v največ 48 urah. Uporabnik bo javil napako na tel. št.       ali preko elektronske pošte      . V primeru da se enaka napaka pojavi na isti opremi dvakrat zapovrstjo, lahko uporabnik zahteva zamenjavo le-te z ekvivalentno novo opremo. V primeru neizpolnitve zahteve naročnik lahko unovči ustrezno garancijo.

* + 1. **POGODBENA KAZEN**

1. člen

**Pogodbena kazen zaradi zamude ter zaradi odstopa od pogodbe**

Če izvajalec ne izvede svojih obveznosti v roku iz 3. člena, mora plačati naročniku pogodbeno kazen v višini 0,1 % skupne pogodbene vrednosti brez DDV za vsak dan zamude, vendar največ 10 % skupne pogodbene vrednosti brez DDV. Če vrednost pogodbene kazni preseže 10%, ima naročnik pravico odstopiti od pogodbe iz razlogov na strani izvajalca.

V primeru odstopa od pogodbe iz razlogov na strani izvajalca znaša pogodbena kazen zaradi odstopa od pogodbe 5 % - skupne pogodbene vrednosti brez DDV.

Naročnik ima pravico zahtevati pogodbeno kazen zaradi zamude oziroma pogodbeno kazen zaradi odstopa od pogodbe, ne glede na nastanek škode.

Ne glede na plačilo pogodbene kazni, ima naročnik zaradi zamude izvajalca ali zaradi odstopa od pogodbe, kot tudi iz vseh drugih razlogov na strani izvajalca, pravico terjati poplačilo celotne škode, ki nastane kot posledica zamude, napak ali drugih nepravilnosti izvajalca ali njegovih podizvajalcev.

Pogodbena kazen za zamudo se obračunava (teče) do dneva primopredaje objekta ali njegovega dela.

1. člen

**Notifikacija pogodbene kazni zaradi zamude**

Naročnik mora dejstvo morebitne zamude izvajalca ter število dni zamude izvajalca vpisati v primopredajni zapisnik. S tem se šteje pogodbena kazen za notificirano.

V kolikor primopredajni zapisnik iz kateregakoli razloga ni sestavljen in podpisan, mora naročnik dejstvo morebitne zamude izvajalca ter število dni zamude izvajalca notificirati izvajalcu najkasneje do končnega

obračuna ali do roka, v katerem bi moral biti končni obračun narejen, v kolikor do končnega obračuna ni prišlo. V tem roku mora naročnik pogodbeno kazen tudi obračunati.

V kolikor naročnik zamudi rok za notifikacijo pogodbene kazni, ni upravičen do obračuna pogodbene kazni.

1. člen

**Notifikacija pogodbene kazni zaradi odstopa od pogodbe**

Naročnik mora pogodbeno kazen zaradi odstopa od pogodbe notificirati in uveljaviti najkasneje v 60 dneh po odstopu od pogodbe.

1. člen

**Druge pogodbene kazni**

Med pogodbenimi strankami so, neodvisno od zgoraj navedenih določb v tej pogodbi, dogovorjene tudi naslednje pogodbene kazni:

* pogodbena kazen za primer, da izvajalec pogodbenih del ne izvaja s strokovnim kadrom, ki je bil priglašen v ponudbi, in sicer 40.000 EUR za primer, če izvajalec brez soglasja naročnika uradno ali neuradno (de facto) zamenja strokovni kader, ki je bil priglašen v ponudbi;
* pogodbeno kazen za primer, da vodja gradnje ni prisoten na gradbišču v obsegu, ki je bil določen s to pogodbo, in sicer 500 EUR za vsak teden, ko kader ne dosega tedenske kvote prisotnosti na gradbišču;
* pogodbeno kazen za primer neizvedenih aktivnosti, ki jih je naročnik s to pogodbo naložil izvajalcu (ustrezna zakoličba objekta, prijava gradbišča, ograditev gradbišča in postavitev gradbiščne table, izdelava in upoštevanje varnostnega načrta) in katerih opustitev ima za naročnika upravnopravne, prekrškovne ali kazensko pravne posledice, in sicer v višini 10.000 EUR za opustitev vsake takšne posamezne pogodbene zadolžitve;
* pogodbeno kazen za primer, da izvajalec ni sposoben zagotoviti izjav vodje del ali drugih dokumentov, potrebnih za izdelavo dokazila o zanesljivosti objekta, ne glede na krivdo izvajalca, in sicer v višini 120.000 EUR.

Izvajalec mora med izvajanjem javnega naročila naročnika po tej pogodbi, v skladu s tretjim odstavkom 94. člena ZJN-3 obvestiti o morebitnih spremembah informacij o podizvajalcih in poslati informacije o novih podizvajalcih, ki jih namerava naknadno vključiti v izvajanje javnega naročila, in sicer najkasneje v petih dneh po spremembi. V kolikor izvajalec tega ne bo storil, ima naročnik pravico, da za vsako ugotovljeno kršitev izvajalcu zaračuna pogodbeno kazen v višini 5.000,00 EUR za neobveščanje o posameznem podizvajalcu.

Naročnik lahko vse navedene pogodbene kazni iz tega odstavka napove ter obračuna najkasneje ob končnem obračunu oziroma v roku, v katerem bi moral biti končni obračun narejen, v kolikor ni bil narejen.

* + 1. **ZAVAROVANJA**

1. člen

Izvajalec je dolžan imeti v času veljavnosti te pogodbe (in najmanj do predaje objekta naročniku) sklenjeno gradbeno zavarovanje pod pogoji, določenimi v tem členu pogodbe.

Višina gradbenega zavarovanja mora biti najmanj 500.000 EUR.

Predloženo zavarovanje mora vključevati odgovornost za škodo, ki bi nastala investitorju ali tretji osebi v zvezi z opravljanjem njegove dejavnosti in mora kriti škodo zaradi malomarnosti, napake ali opustitve dolžnosti izvajalca in pri njem zaposlenih. Zavarovanje naj vključuje vse partnerje v skupnem poslu in vse podizvajalce v poslu.

Predmet gradbenega zavarovanja morajo biti naslednje stvari:

* celotni objekt v gradnji, ves gradbeni in instalacijski material ter elektro strojna oprema, ki so namenjeni za vgraditev in so vračunani v predračunski vrednosti gradbenega objekta;
* če se gradnja izvaja v delu objekta tudi vsi drugi deli tega objekta;
* obstoječi objekt in obstoječa oprema (v opremo je vključena tudi medicinska oprema).

Gradbeno zavarovanje mora kriti uničenje ali poškodbo zavarovanih stvari zaradi naslednjih nevarnosti:

* požar, strela, eksplozija, vihar, toča, izliv vode, mraz, led in sneg, snežni plaz, dež, odtrganje ali zrušenje zemljišča ter zemeljskega usada;
* gradbene nezgode;
* za ostale nevarnosti pa, če jim je gradnja izpostavljena v konkretnem primeru in se za to posebej dogovorijo pogodbene stranke.

Izvajalec je dolžan naročniku predložiti vsa potrdila o plačilu zavarovalne premije ter kopijo zavarovalne police najkasneje v roku 30 dni po sklenitvi pogodbe. V kolikor izvajalec tega ne stori ali v kolikor polica ni ustrezna, ima naročnik pravico, da sam sklene ustrezno zavarovanje na stroške izvajalca.

Izvajalec odgovarja za vso škodo na prometni infrastrukturi, okolici objekta ter na delih, povzročeno zaradi izvajanja pogodbenih del. Izvajalec odgovarja tudi za vso povzročeno škodo, nastalo delavcem in tretjim osebam (osebam, ki niso delavci izvajalca) in ostalo škodo, ki bi nastala zaradi izvajanja del. Povračilo tako nastale škode lahko naročnik uveljavljala po splošnih načelih odškodninske odgovornosti.

* + 1. **POVRNITEV MOREBITNO POVZROČENE ŠKODE**

1. člen

Če škoda, ki jo je utrpel naročnik zaradi zamude z izpolnitvijo pogodbenih obveznosti na strani izvajalca, presega znesek pogodbene kazni za zamudo, lahko zahteva naročnik poleg pogodbene kazni tudi razliko med nastalo škodo in pogodbeno kaznijo.

Enako velja tudi za pogodbeno kazen zaradi odstopa od pogodbe.

Ostale pogodbene kazni iz 32. člena te pogodbe se ne vštevajo v znesek iz prejšnjih dveh odstavkov in se ne vštevajo v kvoto, ki zmanjšuje pravico naročnika do obračuna popolne odškodnine.

* + 1. **PODIZVAJALCI /se upošteva le v primeru, da izvajalec nastopa s podizvajalci/**

1. člen

Izvajalec za vse svoje delavce in delavce podizvajalca odgovarja kot za samega sebe in se torej v vsakem primeru šteje, kot da je posamezno obveznost iz naslova te pogodbe izpolnil (ali ni izpolnil ali kršil) sam in to ne glede na to ali gre za posledico njegovega ravnanja in/ali za posledico ravnanja njegovega podizvajalca.

1. člen

Izvajalec pri izvajanju te pogodbe nastopa s podizvajalcem:

•

/navesti naziv, polni naslov, matično številko, identifikacijsko številko za DDV in račun/,

in sicer bo navedeni podizvajalec izvajal      .

/navesti vrsto in vrednost del/.

Rok plačila podizvajalcu je enak, kot je določen za plačilo obveznosti naročnika do izvajalca v tej pogodbi.

Izvajalec pooblašča naročnika, da na podlagi potrjenega računa oziroma situacije s strani izvajalca neposredno plačuje podizvajalcu.

Soglasje podizvajalca, na podlagi katerega naročnik namesto izvajalca poravna podizvajalčevo terjatev do izvajalca je sestavni del in priloga te pogodbe. Izvajalec svojemu računu ali situaciji priloži račun ali situacijo podizvajalca, ki ga je predhodno potrdil. /se upošteva v primeru, da podizvajalec zahteva neposredno plačilo/

Izvajalec se zavezuje naročniku najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za dobavljeno blago/opremo, neposredno povezano s predmetom javnega naročila. /se upošteva v primeru, da podizvajalec ne zahteva neposrednega plačila/

Izvajalec se zavezuje, da bo med izvajanjem pogodbe naročnika obvestil o morebitnih spremembah informacij pri že nominiranih podizvajalcih in poslal informacije o novih podizvajalcih, ki jih namerava naknadno vključiti v izvajanje javnega naročila, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi naslednje podatke in dokumente:

* kontaktne podatke in zakonite zastopnike predlaganih podizvajalcev,
* izpolnjene ESPD teh podizvajalcev v skladu z 79. členom ZJN-3 ter
* priložiti pisno zahtevo podizvajalca za neposredno plačilo, če novi podizvajalec to zahteva.

Naročnik si pridržuje pravico zavrniti predlog za zamenjavo podizvajalca oziroma vključitev novega podizvajalca, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo predmetnega javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v desetih dneh od prejema predloga.

* + 1. **ZAUSTAVITEV DEL**

1. člen

Naročnik lahko kadarkoli naroči izvajalcu, da ustavi izvedbo oziroma napredovanje nekega dela ali vseh del. V takšnem primeru mora izvajalec zaščititi, shraniti ali zavarovati pogodbena dela proti kvarjenju, izgubi ali škodi.

Izvajalec je v primeru ustavitve del po navodilu naročnika upravičen do plačila vseh stroškov, ki jih je utrpel zaradi ustavitve del po navodilu naročnika in do ustreznega podaljšanja pogodbenega roka, v kolikor do ustavitve del ne pride iz razlogov na strani izvajalca.

* + 1. **ODSTOP OD POGODBE**

1. člen

Katerakoli od pogodbenih strank lahko zaradi hujših kršitev pogodbenih obveznosti s strani druge pogodbene stranke, če kršitve ne prenehajo po pisnem opominu, v katerem je naveden primeren rok za odpravo kršitev, odstopi od te pogodbe. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.

1. člen

Naročnik sme odstopiti od pogodbe:

* če izvajalec tudi po pisnem pozivu naročnika in naknadnem 3-dnevnem roku z deli ne začne in jih ob morebitni prekinitvi ne nadaljuje,
* če izvajalec dela nekvalitetno in v nasprotju s pravili stroke, pa izvajalec napak ne popravi,
* če izvajalec ne ravna v skladu z določili 5. člena pogodbe,
* če izvajalec brez soglasja naročnika zviša ceno del na enoto iz ponudbenega predračuna,
* če je zoper izvajalca začet kakšen od postopkov po ZFPPIPP,
* če se izkaže, da izvajalec ne spoštuje tehničnih specifikacij iz razpisne dokumentacije,
* če izvedbeni kader izvajalca ne zagotavlja zadostnega števila delavcev in se zato poraja sum, da pogodbena dela ne bodo pravočasno končana,
* če funkcijo vodje del in vodje gradnje opravlja strokovni kader, ki ni bil priglašen v ponudbi in za katerega naročnik ni podal soglasja za menjavo,
* če se pojavijo napake v izvedbi, ki niso skladne pomenu in namenu ali onemogočajo uporabo,
* če se pojavijo napake v izvedbi, ki bistveno zmanjšajo pomen, namen ali uporabnost izvedenih del;
* če naročnik unovči finančno zavarovanje za dobro izvedbo pogodbenih obveznosti;
* če vrednost vseh dolgovanih pogodbenih kazni iz te pogodbe preseže znesek 35 % skupne pogodbene vrednosti brez DDV.

Izvajalec sme odstopiti od pogodbe:

* če naročnik tudi po naknadno postavljenem roku ne posreduje navodil v zvezi z njegovimi vprašanji, pa so ta bistvena za izvedbo pogodbenih del,
* če izvajalec pride v situacijo, zaradi katere iz objektivnih razlogov z deli ne more nadaljevati,
* v primeru vseh ostalih razlogov, ki so določeni v OZ in PGU.

Odstop od pogodbe lahko naročnik uveljavlja po opominu, po katerem izvajalec ne odpravi kršitve oziroma kršitev kljub opominu ponovno zagreši. Opomin mora biti izvajalcu poslan pisno, po telefaksu ali na elektronski način.

Odstop od pogodbe učinkuje z dnem, ko druga pogodbena stranka prejme odstop od pogodbe.

Naročnik lahko od pogodbe odstopi brez postopka, opisanega v tem členu v primeru začetka enega od postopkov insolventnosti po ZFPPIPP zoper izvajalca.

1. člen

Odstop od pogodbe se izvede v pisni obliki, z navedbo razloga ali razlogov, zaradi katerih se od pogodbe odstopa.

Ne glede na to, katera od pogodbenih strank od pogodbo odstopa, je izvajalec dolžan izvršena dela zavarovati tako, da jih zaščiti pred propadanjem, stroške teh del pa nosi tista od pogodbenih strank, ki je odgovorna za razloge, da je prišlo do odstopa od pogodbe.

Naročnik ob prenehanju veljavnosti te pogodbe iz razlogov na strani izvajalca (ne glede na trajanje veljavnosti te pogodbe) ni dolžan povrniti izvajalcu nobenih vlaganj oz. stroškov v zvezi z izvajanjem te pogodbe in tudi nima do izvajalca nobenih drugih obveznosti, razen tistih, za katere ta pogodba to izrecno določa.

Po prenehanju veljavnosti te pogodbe pripadajo izvajalcu izključno tista plačila po tej pogodbi, za plačilo katerih so bili na dan prenehanja veljavnosti te pogodbe izpolnjeni vsi pogoji v skladu s to pogodbo.

* + 1. **KONČNE DOLOČBE**

1. člen

Vso škodo, ki nastane v zvezi z izvajanjem te pogodbe, nosi izvajalec po načelih odškodninskega prava.

Med izvajanjem pogodbe mora izvajalec na lastne stroške zagotoviti varnost pri delu, upoštevati pa mora tudi vse tehnične predpise in standarde, ki so določeni za izvedbo pogodbe.

1. člen

**Predstavniki pogodbenih strank**

Pooblaščeni zastopnik naročnika po tej pogodbi / skrbnik pogodbe je ...............................

Namestnik pooblaščenega zastopnika naročnika po tej pogodbi/skrbnika pogodbe je ...............................

Namestnik nadomešča skrbnika pogodbe v času njegove odsotnosti z vsemi pooblastili skrbnika pogodbe.

Pooblaščeni zastopnik uporabnika po tej pogodbi je ...............................

Pooblaščeni zastopnik izvajalca po tej pogodbi je

Navedeni pogodbeni predstavniki so pooblaščeni, da zastopajo pogodbene stranke v vseh vprašanjih, ki se nanašajo na realizacijo predmeta pogodbe.

Naročnik bo imenoval pooblaščeni nadzor nad izvedbo pogodbenih del in o tem pravočasno obvestil izvajalca.

1. člen

Vsa obvestila strank in ostale pomembne komunikacije morajo biti poslane nasprotni stranki po pošti ali e-pošti. Pomembne komunikacije so tiste, ki zadevajo določbe te pogodbe, potek gradnje, storitev in dobav, projektno dokumentacijo ter spremembo le-te, situacije, prevzeme in potrjevanja, plačila, naročila, odredbe, opomine in pritožbe.

Operativne komunikacije brez zgoraj naštetih učinkov lahko potekajo preko telefona. Vsa pisanja in elektronska pošta mora biti naslovljena na pristojne kontaktne osebe v skladu s to pogodbo. Pogodbene stranke se zavezujejo redno spremljati prejeto elektronsko pošto. Pošta, poslana na elektronske naslove, navedene v 40. členu, se šteje za vročeno naslednji delovni dan po pošiljanju.

Izvajalec je dolžan kjerkoli in kadarkoli varovati dobro ime in poslovni ugled naročnika. Izvajalec ne sme v imenu naročnika brez njegovega soglasja dajati izjav (ustno, pisno ali preko elektronske pošte) za javnost, neposredno, preko medijev ali preko predstavnikov medijev. Prav tako ne sme dajati kakršnakoli zagotovila in izjave tretjim osebam o izvajanju del. Vsa uradna komunikacija mora potekati preko naročnika oziroma po pooblastilu naročnika.

1. člen

**Veljavnost pogodbe**

Predmetna pogodba velja z dnem izpolnitve odložnih pogojev navedenih v drugem odstavku 2. člena te pogodbe. V kolikor se pogoj pod točko b) drugega odstavka 2. člena ne izpolni, lahko naročnik od izvajalca zahteva povračilo vse škode, ki bi mu zaradi tega nastala.

1. člen

Vsaka pogodbena stranka odgovarja drugi pogodbeni stranki za škodo, ki jo povzroči drugi pogodbeni stranki v posledici neizpolnjevanja svojih obveznosti po tej pogodbi, v skladu z veljavnimi predpisi.

1. člen

Pogodba solidarno zavezuje vsakokratne pravne naslednike tudi v primeru organizacijskih oziroma statusno – lastninskih sprememb.

1. člen

**Reševanje sporov**

Pogodbene stranke bodo katerakoli nesoglasja v zvezi s to pogodbo najprej skušale rešiti sporazumno in izvensodno, če pa to ne bi bilo mogoče in bi katerakoli pogodbena stranka svoje zahtevke zoper drugo pogodbeno stranko iz naslova te pogodbe uveljavljala pred sodiščem, pa je za odločanje krajevno pristojno stvarno pristojno sodišče glede na sedež naročnika.

1. člen

Kakršnekoli spremembe oz. dopolnitve te pogodbe so veljavne le, če so dogovorjene v pisni obliki.

1. člen

**Socialna klavzula**

Pogodba preneha veljati, če bo naročnik tekom izvajanja pogodbe seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Pogodba preneha veljati s podpisom pogodbe za predmet naročila s ponudnikom, ki je bil izbran po predhodno izvedenemu postopku oddaje javnega naročila oziroma v kolikor naročnik ne prične z novim postopkom oddaje javnega naročila v roku 30 dni od seznanitve s kršitvijo.

1. člen

**Protikorupcijska klavzula**

Stranke pogodbe in njeni zakoniti zastopniki izrecno izjavljajo, da v postopku sklepanja in izvajanja te pogodbe ni prišlo in ne prihaja do nikakršnih dejanj, ki bi bila v nasprotju z veljavno zakonodajo in/ali imajo znake koruptivnih dejanj.

V primeru, da se pri postopku sklepanja ali izvajanja te pogodbe ugotovi, da so se zgodila koruptivna dejanja, potem se šteje predmetna pogodba za nično in brez učinka v pravnem prometu, kar se zgodi v trenutku, ko je zoper posameznika ali zoper pravno osebo, ki je pogodbena stranka oz. njen zakoniti zastopnik, vložena pravnomočna obtožba oz. obtožni predlog.

1. člen

Predmetna pogodba je sestavljena in podpisana v šestih (6) enakih izvodih, od katerih prejme vsaka izmed pogodbenih strank dva (2) izvoda.

|  |  |  |
| --- | --- | --- |
| št.: | št.: | št.: |
| Ljubljana, dne \_\_\_\_\_\_\_\_\_\_ | Maribor, dne \_\_\_\_\_\_\_\_\_\_ | , dne |
| Naročnik: | Uporabnik: | Izvajalec: |
| REPUBLIKA SLOVENIJA  MINISTRSTVO ZA ZDRAVJE  \_\_\_\_\_\_\_\_\_\_\_\_\_\_\_\_ | UNIVERZITETNI KLINIČNI CENTER MARIBOR  \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ |